Ritratt: Malta Police Force .td_uid_2_61790787b5383_rand.td-a-rec-img{text-align:left}.td_uid_2_61790787b5383_rand.td-a-rec-img img{margin:0 auto 0 0} Żewġ ġuvintur ta' 14 u 15-il sena rispettivament, tressqu l-Qorti mixlijin li serqu erba' vetturi u pjanċi ta' reġistrazzjoni. Huma kienu akkużati wkoll li serqu minn ġo vetturi u li kkawżaw ħsarat fuq vetturi fosthom karozza tal-Pulizija. Fil-Qorti, it-tifel ta'14-il sena rreżista li jiġi mmanettjat u nstema' jgħid "ħalluni bi kwieti jew inkisser l-awla". Fi stqarrija, il-Pulizija qalet li nhar il-Ħadd waranofsinhar, waqt li żewġ uffiċjali mir-Rapid Intervention Unit kienu qed jagħmlu ronda f'Ħaż Żebbuġ, innutaw vettura tinstaq b'mod suspettuż. Ftit tal-ħin wara ġew infurmati mill-Kamra tal-Kontroll tal-Pulizija li dik il-vettura kienet ġiet irrapurtata misruqa fl-istess ġurnata minn Birkirkara. Intqal li kif induna bil-preżenza tal-pulizija, ix-xufier – il-ġuvni ta' 14-il sena – beda jsuq f'diversi toroq sabiex jipprova jevitahom. F'ħin minnhom il-karozza waqfet u ż-żewġ ġuvintur ipprovaw jaħarbu lill-uffiċjali bil-mixi, iżda kienu arrestati ftit 'il bogħod. Minn aktar investigazzjonijiet li saru mill-Pulizija tad-Distrett ta' Birkirkara rriżulta wkoll li bejn it-22 u l-24 ta' Ottubru dawn iż-żewġ żgħażagħ kienu involuri f'serq ta' vettura minn San Pawl il-Baħar, karozza oħra minn Marsaskala, serq ta' pjanċi ta' żewġ vetturi minn Tal-Pieta' u serq ta' diversi oġġetti minn żewġ vetturi f'Ħaż-Żebbuġ u Marsaskala. Il-ġuvni ta' 14-il sena kien akkużat ukoll li waħdu, fit-12 t'Awwissu 2021, ikkommetta serq ta' vettura oħra minn Naxxar, serq ta' mowbajl bi vjolenza minn Birkirkara fil-bidu tax-xahar t'Ottubru u li kkommetta reati waqt perjodu operattiv ta' probation. Il-ġuvintur wieġbu mhux ħatja tal-akkużi fil-konfront tagħhom u nżammu taħt arrest preventiv. Il-Prosekuzzjoni tmexxiet mill-Ispettur Christabelle Chetcuti. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61790787b5899_rand.td-a-rec-img{text-align:left}.td_uid_3_61790787b5899_rand.td-a-rec-img img{margin:0 auto 0 0}